**삼성 로고(Lettermark)Kontaktai:**

Liga Bite

„Samsung Electronics Baltics”

Tel: +371 67076046

l.bite@samsung.com

**„Samsung Galaxy“ flagmanai nepraranda populiarumo: „Note10“ ir „S10“ serijų paklausa didžiulė**

**Vilnius, Lietuva, rugsėjo 25 d.** Praėjus kiek daugiau nei mėnesiui nuo naujausio „Samsung“ flagmano „Galaxy Note10“ pasirodymo, technologijų bendrovė pranešė, kad šių išmaniųjų pardavimai Baltijos šalyse gerokai pralenkė praėjusiais metais pristatyto „Galaxy Note9“ pardavimus. Lyginant su „Galaxy Note9“, naujausio flagmano pardavimai Lietuvoje išaugo 36 procentais.

„Galaxy Note10“ rezultatai – ne vieninteliai geri rodikliai tarp „Samsung“ mobiliųjų įrenginių pardavimų. Bendrovė džiaugiasi augančiais pardavimų skaičiais abiejose naujausiose flagmanų „Galaxy Note10“ ir „Galaxy S10“ serijose. Pastarosios serijos telefonų Baltijos šalyse per tokį patį laikotarpį parduota 33 proc. daugiau nei praėjusiais metais pasirodžiusios „Galaxy S9“ serijos išmaniųjų.

„Matydami augančius „Galaxy Note10“ ir „Galaxy S10“ pardavimus, suprantame, kad judame tinkama linkme, kompanijos kuriami flagmanai nepraranda populiarumo, o klientai mumis pasitiki matydami, kad stengiamės maksimaliai išpildyti visus jų poreikius. Tai skatina nesustoti ir nuolat tobulinti produktus, nepamirštant vartotojams pasiūlyti vis ką nors naujo“, – sako Simonas Skupas, „Samsung Electronics Baltic“ vadovas Lietuvoje.

Pardavimų rezultatai taip pat parodė, kad vartotojai vis daugiau dėmesio skiria išmaniųjų telefonų dizainui ir tampa drąsesni besirinkdami įrenginio spalvą: beveik pusė „Galaxy Note10“ serijos išmaniųjų pirkėjų rinkosi, netradicinę švytinčios pašvaistės telefono spalvą.

Atsižvelgdama į augantį naujų spalvų poreikį „Galaxy S10“ seriją „Samsung“ netrukus ketina papildyti nauja sidabrine spalva, taip dar labiau praplėsdama savo vartotojų pasirinkimų galimybes.

Daugiau informacijos apie „Galaxy S10“ ir „Galaxy Note10“: http://news.samsung.com.

**Apie „Samsung Electronics Co., Ltd.“**

„Samsung Electronics Co., Ltd.“ įkvepia žmones visame pasaulye ir kuria ateitį novatoriškomis idėjomis bei technologijomis, kurias diegia televizoriuose, išmaniuosiuose telefonuose, dėvimuose įrenginiuose, planšetiniuose kompiuteriuose, kamerose, skaitmeniniuose įrenginiuose, spausdintuvuose, medicinos įrangoje, tinklų sistemose bei puslaidininkiuose. Bendrovė pirmauja kurdama daiktų interneto, išmaniųjų namų bei sveikatos apsaugos skaitmenines technologijas. Įmonėje dirba 307 000 darbuotojų 84 valstybėse. Daugiau informacijos: www.samsung.com bei oficialiame tinklaraštyje global.samsungtomorrow.com.

1999 m. įkurta dukterinė kompanija „Samsung Electronics Baltics“ teikia paslaugas trijų šalių rinkose: Lietuvoje, Latvijoje, ir Estijoje. Tai vienas pirmaujančių prekės ženklų šio regiono buitinės elektronikos rinkoje daugelyje produktų kategorijų. Daugiau informacijos: www.samsung.com.